Hüperteksti populaarseim rakendus on seni olnud WWW - Interneti kasutatavaim ning atraktiivseim teenus. WWW võimaldab nagu failiedastusprotokoll FTPgi panna Internetti välja vabalt levitatavat infot, millele pääseb ligi iga Interneti kasutaja. WWW oli Internetis pea esimene kasutajasõbralik teenus - selle pruukijal ei ole tavaliselt vaja teha muud, kui sisestada teatud aknasse aadress või klõpsata hiirega vastavatel viidetel ehk linkidel. WWW oli ka esimene Interneti teenus, mis eeldas graafilise kuvari kasutamist - see on kuvari kasutamist, mis võimaldab peale tähtede, numbrite ja muude tüüpmärkide kuvada ka pilte. Programme, mis võimaldavad vaadata WWW lehekülgi, nimetatakse WWW brauseriteks.